Γιάννης Κωστόπουλος

Ο Γιάννης Κωστόπουλος (1938-2021) ήταν Έλληνας τραπεζίτης,https://www.kathimerini.gr/society/561289258/apeviose-o-trapezitis-giannis-kostopoylos/ πρόεδρος και διευθύνων σύμβουλος της Alpha Bank. Θεωρείται ως ένας από τους σημαντικότερους τραπεζίτες της μεταπολεμικής Ελλάδας που συνέβαλε στον εκσυγχρονισμό του ελληνικού τραπεζικού συστήματος.https://www.capital.gr/epikairotita/3530855/efuge-apo-ti-zoi-o-trapezitis-giannis-kostopoulos

 Βιογραφικά στοιχεία 
Γεννήθηκε στην Αθήνα το 1938 και ήταν γιος του τραπεζίτη Σπύρου Κωστόπουλου, μέλος της οικογένειας Κωστόπουλου.https://m.eirinika.gr/article/12894/who-who-toy-gianni-kostopoyloy-poy-krataei-gera-sto-pidalio-tis-alpabank-pernaei-tonhttps://www.blod.gr/speakers/kostopoulos-giannis/

Απέκτησε πτυχίο Ναυπηγού Μηχανικού από το King College του Πανεπιστημίου Ντάραμ (Durham) της Βρετανίας.https://www.protagon.gr/themata/giannis-kwstopoulos-o-nafpigos-tis-alpha-bank-44342242152 

Ξεκίνησε την τραπεζική του σταδιοδρομία στην Τράπεζα Εμπορικής Πίστεως το 1963. Μετά από επιτυχή καριέρα, έγινε Διευθύνων σύμβουλος αλλά και Γενικός διευθυντής της εν λόγω τράπεζας το 1973. Εξελίχθηκε και έγινε πρόεδρος του Διοικητικού Συμβουλίου από το 1984 έως το 1996. Αναδιάρθρωσε ριζικά την τράπεζα και κατάφερε να την αναδείξει, ως Τράπεζα Πίστεως, σε κύριο πιστωτικό ίδρυμα του ελληνικού τραπεζικού τομέα.https://www.protothema.gr/greece/article/1102744/giannis-kostopoulos-o-naupigos-pou-koumadare-tis-trapezes/ 

Στη συνέχεια, με την εξέλιξη της τράπεζας, υπήρξε πρόεδρος του Δ.Σ. (1996-2005) καθώς επίσης και Διευθύνων Σύμβουλος της τράπεζας Alpha Bank. 

Το 1999 η Alpha Τράπεζα Πίστεως ολοκλήρωσε την εξαγορά του 51% των μετοχών της τότε Ιονικής Τράπεζας,  πραγματοποιώντας τη μεγαλύτερη ιδιωτικοποίηση που είχε γίνει ποτέ στην Ελλάδα. Την 1η Φεβρουαρίου 2013, υπό την ηγεσία του, η Alpha Bank απορρόφησε και την Εμπορική Τράπεζα.

Τον Ιούνιο του 2014 η τακτική Γενική Συνέλευση των μετόχων της Alpha Bank, τον επιβράβευσε για την πολυετή προσφορά του με τον τιμητικό τίτλο του Επίτιμου Προέδρου του Δ.Σ. 

Απεβίωσε μετά από σύντομη περιπέτεια υγείας σε ηλικία 83 ετών, στις 9 Μαρτίου 2021 αφήνοντας πίσω δύο παιδιά, την Δάφνη και τον Φίλιππο.https://www.newsbreak.gr/ellada/185761/efyge-eypatridis-trapezikoy-systimatos-giannis-kostopoylos/

 Παραπομπές 

Κατηγορία:Έλληνες τραπεζίτες
Κατηγορία:Έλληνες επιχειρηματίες
Κατηγορία:Alpha Bank